स्पष्टता ढूँढना मेडिटेशन के ज़रिए स्पष्टता की तलाश करना अपने आपको विचलित करने के कुछ उत्पादक तरीके खोजना
यदि आपके मन में विचारों का सैलाब उठ रहा है, तो इन्हें लिख लेने से आपको सहायता मिलेगी। स्वतंत्र रूप से लिखना शुरू करें: आप कैसा महसूस कर रहे हैं, क्यों महसूस कर रहे हैं और इसके लिए आप क्या करना चाहते हैं। ये सारी जानकारी रिकॉर्ड कर लेने के बाद, आपके पास कुछ ऐसा ठोस होगा, जिस के बारे में आप सोच सकते हैं; इस तरह से आपको एक बड़ी उपलब्धि के पाने जितनी खुशी महसूस होगी, फिर भले ही आप ने कुछ भी ना किया हो।  इस रोचक योजना की मदद से आप पूरी तरह से अपने विचारों को बाहर निकाल सकेंगे। अपनी सारी परेशानियों को एक पेपर पर लिख लें, ये आपको क्यों परेशान कर रहे हैं, इस पर विचार करें। फिर इसे मोड़ कर बाहर फेंक दें। जी हाँ, फेंक दें! अध्ययनों की मानें, तो जो लोग अपने विचारों को पेपर पर लिख कर फेंक देते हैं, वे इन्हें अपने मन से बाहर निकाल पाने में कामयाब हो जाते हैं, और ऐसे लोग बहुत कम चिंतित रहते हैं। इसके लिए आपको एम एफ हुसैन नहीं बनना है, और कोई बेहद अनूठी कला का भी निर्माण नहीं करना है। आपको सिर्फ़ एक माध्यम और एक पेपर के टुकड़े की ज़रूरत है। क्रेयान्स का उपयोग करें, पैंटिंग के साथ कुछ प्रयोग करें और जो कुछ भी मन में आए, बस बनाते जाएँ। अपने मन के विचारों को ड्राइंग के ज़रिए व्यक्त करना, बेहद शक्तिशाली तरीका है। हो सकता है, कि आप कुछ इस तरह के इंसान हों, जो अपने विचारों और भावनाओं को अपने अंदर दबा कर रखना पसंद करते हैं। यह कोई बुरी बात नहीं है, लेकिन कभी-कभी हमारे अंदर की एक छोटी सी भावना ना जाने कब कोई बड़ा रूप ले कर उजागर हो जाए। आपके मन को साफ रखने के लिए, इस में मौजूद प्रेम की भावना, अपने स्वास्थ्य को लेकर मौजूद तनाव या फिर जॉब से संबंधित कोई समस्या के बारे में किसी से बात करना सीखें।   सब से पहले अपने किसी फ़्रेंड या परिवार के सदस्य के पास जाएँ। आपके फ़्रेंड और परिवार के लोग आपसे प्यार करते हैं, और आपको समझते भी हैं। ये आप के बारे में कभी कुछ बुरा नहीं चाहेंगे। उन्हें अपने अंदर चल रही सारी बातों के बारे में बताएँ और फिर उनकी सलाह को सुनें। यदि आपके फ़्रेंड या परिवार के लोग आपकी मदद करने तैयार नहीं हैं, तो फिर किसी थेरेपिस्ट से मदद लें। एक थेरेपिस्ट आपकी बातें सुनने और समझने में निपुण होता है और उन्हें कुछ इसी तरह से ट्रेनिंग दी जाती है, कि किस तरह लोगों की बातों पर ध्यान दें और उन्हें किस तरह सलाह देनी है, फिर ये अपने अनुभव और शोधों के अनुसार आपको सलाह देने के लायक भी होता है। थेरेपिस्ट की सलाह लेना कोई बुरी बात नहीं है, तो ऐसा करते हुए खुद को बिल्कुल भी कमजोर ना समझें। किसी के साथ में अच्छे से चर्चा करें। अध्ययनों के मुताबिक, जो लोग बहुत अच्छे से बातें करते हैं, जिस में वे अपने विचारों को व्यक्त कर के सामने वाले के विचारों पर भी ध्यान देते हैं, इस तरह के लोग बहुत ही खुश-मिज़ाज़ होते हैं। हालाँकि. अभी तक ऐसा कुछ भी साबित नहीं हुआ है, कि पालतू जानवर होने का सीधा संबंध आप के मन को साफ करने से है, लेकिन ऐसे बहुत सारे साक्ष्य मौजूद हैं, जो इसी ओर इशारा करते हैं। एक जानवर को पालना आप के अंदर उदासी की भावना में कमी लाता है। सेरोटोनिन (serotonin) और डोपामाइन (dopamine) के स्तर को कम करता है और यदि आप 65 साल से ज़्यादा उम्र के व्यक्ति हैं, तो आप के डॉक्टर तक जाने की आशंका को भी कम कर देता है। यदि आप खुश हैं और स्वस्थ्य हैं, तो फिर आप के अंदर खुद-ब-खुद उन बातों को भूल जाने का गुण उत्पन्न हो जाता है, जो आप को परेशान करतीं हैं और आप के पास में जो कुछ भी है, उसी में खुश रहने का भाव उत्पन्न होने लगेगा और यही तो आप भी चाहते होंगे, हैं ना? कभी-कभी हमारा मन में कुछ ऐसे विचार भी जन्म लेते हैं, जो शायद हमारे लिए बिल्कुल भी महत्वपूर्ण नहीं होते। हो सकता है, कि आपकी नौकरी जा चुकी हो, या आप गर्लफ़्रेंड ने आपके साथ ब्रेकअप कर लिया हो। यद्यपि, विचार करें, कि सच में ये सारी बातें कितने समय तक मायने रखेंगी। अपने मन को हर वक़्त सिर्फ़ महत्वपूर्ण बातों की याद दिलाते रहें:   अपने मित्र और अपना परिवार अपना स्वास्थ्य और सुरक्षा अपना घर और खाना अवसर और स्वतंत्रता वॉकिंग मेडिटेशन बिल्कुल इसके नाम के अनुसार ही होता है। शांति को प्रेरित करने वाली, प्रकृति की सुंदरता और खुलापन, मन में मौजूद सकारात्मक विचार। किसी बगीचे में घूमते हुए, अपने नए काम के बारे में सोचना। या फिर अपने जीवन में मौजूद खुशहाली के बारे में सोचना। धूप के दिनों में ज़रा देर बाहर निकलना ही आप के मन को काफ़ी हद तक साफ करने में सहायता कर सकता है। अपने आसपास के वातावरण को महसूस करें। यह भी एक मेडिटेशन तकनीक है, जो आप के मन को साफ करने में मदद करती है। देखिए, इसे कैसे करते हैं:   ज़रा सी दूरी पर स्थित एक बिंदु पर ध्यान लगाएँ। 10 फीट (3.0 मीटर) की दूरी पर स्थित कोई वस्तु भी ठीक रहेगी; बहुत ज़्यादा दूरी पर मौजूद किसी वस्तु पर बहुत ज़्यादा देर तक ध्यान लगा पाना आपके लिए, ज़रा सा मुश्किल होगा। यह वस्तु कुछ भी हो सकती है, जैसे कोई दीवार, कोई टेबल, कोई बॉटल या कुछ भी ऐसा जो स्थिर अवस्था में हो। अपने मन को हल्का कर दें और किसी वस्तु पर ध्यान केंद्रित करें। आपके मन की सारी शक्ति सिर्फ़ किसी एक चीज़ पर केंद्रित हो जाएगी। हर परिस्थिति में उस चीज़ पर ध्यान केंद्रित कर के रखें, फिर भले ही शुरुआत में आपका मन कितना ही विचलित क्यों ना हो। एक समय के बाद में समय खुद-ब-खुद धीमा होते जाएगा। आप अब किसी ऐसे क्षेत्र में हैं, जो आपके मन को बांधे रखेगा। अब आपका ध्यान नहीं डगमगाएगा। अब आपको किसी भी तरह की चिंता नहीं होगी, क्योंकि आपका मन पूरी तरह से किसी एक चीज़ पर टिका होगा। जब भी आप तैयार हों, तो अपने इस ध्यान को ज़रा आराम दें। आप का मन ज़रा सा थका हुआ महसूस करने लगेगा। और कुछ ही समय के बाद आप बेहतर महसूस कर रहे होंगे। साँस लेना, मेडिटेशन का एक ज़रूरी भाग है, और जो आपके मन को साफ करने में भी मदद करेगा। साँस लेने की अलग-अलग तकनीकों को सीख कर आप को खुले विचारों की शुद्धता, जो कि श्रेष्टता के साथ आती है, को महसूस करना सीख जाएँगे। साँस लेने की तकनीक में निपुणता हासिल करें — मेडिटेशन को बेहतर बनाने के लिए:   एकदम सीधे खड़े हो कर सारी साँस बाहर निकाल दें। साँस खींचते वक़्त अपनी पेट की मांसपेशियों को आराम दें। अपने पेट को हवा से भरने के ऊपर ध्यान दें। एक बार आपका पेट पूरी तरह हवा से भर जाए, साँस लेना ज़ारी रखें, अपनी छाती और पसलियों को फूलने दें। अपनी साँस को बाहर निकालने की प्रवत्ति से सामना करते हुए इसे रोक कर रखें। धीरे-धीरे साँस बाहर निकालें — जितना धीरे संभव हो। साँसों की इस हवा को अपने होठों पर महसूस करें। अपनी छाती और पसलियों को आराम दें, बची हुई साँस को बाहर निकालने के लिए अपने पेट को अंदर की ओर खींचे। अपनी आँखें बंद कर लें, अपनी साँसों पर ध्यान लगाएँ और मन को साफ करें। इस प्रक्रिया को 5 से 30 मिनिट तक दोहराएँ। किसी भी चीज़ को करने के बहुत सारे अलग-अलग तरीके मौजूद होते हैं। मेडिटेशन के मंत्र मेडिटेशन (mantra meditation) से ले कर ज़ेन मेडिटेशन (zen meditation) तक अलग-अलग तरीकों को सीखें। मेडिटेशन के मानकों को सीखने के बाद, इस के प्रभावों को और भी बेहतर बनाना सीखें। ऐसा करने के लिए यहाँ पर बहुत सारे तरीके मौजूद हैं:   अपने शरीर को अच्छी तरह से आराम दें। इस बात की पुष्टि कर लें, कि जब भी आप मन को साफ करने के लिए आगे बढ़ें, तो आपका शरीर ज़्यादा तनाव महसूस नहीं कर रहा है। अपने शरीर के इस तनाव को कम करने का प्रयास करें। इस कसरत को तब तक दोहराएँ, जब तक आपका शरीर पूरी तरह से आराम में नहीं चला जाता। मेडिटेट करते वक़्त स्थिर रहने का प्रयास करें। यदि आका शरीर अस्थिर रहेगा तो आप को मन की रिक्तता को महसूस करने में परेशानी होगी, क्योंकि आपका मस्तिष्क आपके अस्थिर होने पर केंद्रित रहेगा। तो एकदम स्थिर रहने का प्रयास करें। आपकी साँस को सामान्य रूप से चलने दें। जो कुछ सामान्य रूप से जैसा चलता है, उसे वैसा ही चलने दें। आपकी सांस जैसे भी चल रही है, चलने दें। इस की लय जैसी है वैसी ही रहने दें। अपने शरीर के प्रति अपनी जागरूकता पर ध्यान दें, फिर अपनी साँसों पर ध्यान दें और सारी चिंताओं को बाहर निकाल फेंकें। कभी-कभी हम अपने आप को विचलित करने के लिए, कुछ नकारात्मक विचारों को सोचना शुरू कर देते हैं। खुद को विचलित करने का कोई अच्छा खेल खेलने से ज़्यादा कोई भी उचित विचार मौजूद नहीं है। और चाहें तो कुछ भी काम करते हुए, उस में से एक नया खेल निकाल लें।   खेल खेलना, अपने अंदर एक नई ऊर्जा का संचार करने का और अपने मन को खुद को परेशान करने वाली बातों से हटा कर, विचलित करने का सब से अच्छा तरीका है। और इस के साथ ही खेल खेलना आप के अंदर मौजूद शारीरिक बीमारियों और मनोवैज्ञानिक विकारों को दूर करने का भी एक अच्छा तरीका है।  आप किसी समय पर जो भी काम कर रहे हैं, उस में से कोई अच्छा खेल बना लें। क्या आपको आपका कमरा व्यवस्थित करना है? तो अपने कपड़ों को व्यवस्थित करने के लिए कोई खेल बना लें, जैसे एक ही कलर के कपड़ों को अक्षर क्रम के अनुसार जमा लें। क्या आपको नोट्स तैयार करना है? तो इन्हें गाते-गाते लिखें और खुद को इन्हें किसी एक निश्चित समय पर पूरा केने की चुनौती दें। कहा जाता है, कि खाली हाथ बैठना शैतान का काम है, तो अपने मन को साफ रखने के लिए, यदि आप कुछ कर सकते हैं, तो वह है, हर समय अपने आप को व्यस्त रखना। और खुद को चुनौती देने का सब से अच्छा तरीका, खुद को ओपन-एंडेड टास्क देना है। खुद को व्यस्त रखने के, यहाँ पर कुछ तरीके दिए गए हैं:   साल भर तक, हर दिन एक तस्वीर लेते रहें। अब आप इन तस्वीरों का, म्यूज़िक के साथ एक वीडियो बना लें। यह एक बेहद शानदार तरीका है, जिसे हर कोई कर सकता है, जिसे हर कोई कर सकता है। लेकिन ऐसा करने के लिए आपको बहुत धैर्य और दृढ़ता की ज़रूरत होगी, धैर्य; वो भी एक साल तक के हर एक दिन का। ऐसा कुछ करें, जिस से आपको डर लगता हो — हर दिन। यह एक ऐसी सलाह है, जो हर किसी के लिए उपयोगी होगी। हो सकता है, कि आपको लोगों से बातचीत करने में डर लगता हो। (बहुत सारे लोगों में यह डर होता है।) तो बाहर जाएँ, और रास्ता पूछने के लिए किसी को रोकें, और फिर और कोई बात करना शुरू कर दें। धीरे-धीरे आप अपने इस डर पर काबू करना सीख जाएँगे, और आपको यह महसूस होने लगेगा, कि यह सब सिर्फ़ आपके मन का वहाँ है।
अपने विचारों को लिख कर व्यक्त करें: ड्राइंग के ज़रिए अपने विचारों को व्यक्त करें: अन्य व्यक्ति के साथ में चर्चा करें: अपने पालतू जानवर के साथ मस्ती करें: खुद को अपने जीवन में मौजूद सब से महत्वपूर्ण चीज़ों की याद दिलाते रहें: वॉकिंग मेडिटेशन (walking meditation) करें: अपनी आँखों को स्थिर अवस्था में रखना: साँसों का व्यायाम करें: मेडिटेशन के अलग-अलग तरीकों को अपनाएँ: मेडिटेशन सीखने के बाद इस में और भी कुशलता पाने का प्रयास करें: कुछ खेल खेलें या फिर किसी भी चीज़ से कोई नया खेल बना लें: अपने आपको कुछ ओपन-एंडेड टास्क दें:
https://www.wikihow.com/Clear-Your-Mind https://www.wikihow.com/Clear-Your-Mind https://www.wikihow.com/Clear-Your-Mind
Finding Clarity Finding Clarity in Meditation Finding Productive Ways to Distract Yourself